DA Den Europæiske Unions Tidende L 189/2

KOMMISSIONENS GENNEMFØRELSESFORORDNING (EU) 2015/1170

af 16. juli 2015

om tillæg til fangstkvoterne for 2015 af visse mængder, der blev tilbageholdt i 2014 i medfør af artikel 4, stk. 2, i Rådets forordning (EF) nr. 847/96

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 847/96 af 6. maj 1996 om supplerende betingelser for forvaltningen af TAC og kvoter fra år til år (1), særlig artikel 4, stk. 2, og

ud fra følgende betragtninger:

(1) I henhold til artikel 4, stk. 2, i forordning (EF) nr. 847/96 kan medlemsstaterne inden den 31. oktober i det år, som fangstkvoten gælder for, anmode Kommissionen om at tilbageholde op til 10 % af denne kvote til overførsel til det følgende år. Kommissionen forhøjer den relevante kvote med den tilbageholdte mængde.

(2) I Rådets forordning (EU) nr. 1262/2012 (2), (EU) nr. 1180/2013 (3), (EU) nr. 24/2014 (4) og (EU) nr. 43/2014 (5) fastsættes fangstkvoterne for visse bestande for 2014, ligesom det specificeres, for hvilke bestande der kan træffes foranstaltninger som omhandlet i forordning (EF) nr. 847/96.

(3) I Rådets forordning (EU) nr. 1221/2014 (6), (EU) nr. 1367/2014 (7), (EU) 2015/104 (8) og (EU) 2015/106 (9) fastsættes fangstkvoterne for visse bestande for 2015.

(4) Visse medlemsstater anmodede inden den 31. oktober 2014 om, at en del af deres kvoter for 2014 tilbageholdes og overføres til det følgende år, jf. artikel 4, stk. 2, i forordning (EF) nr. 847/96. Inden for de grænser, der er fastsat i samme forordning, bør de tilbageholdte mængder lægges til kvoten for 2015.

(5) Den 6. august 2014 indførte Den Russiske Føderation en embargo mod import af visse landbrugsprodukter og fiskevarer fra Unionen. I lyset af disse særlige omstændigheder blev forordning (EU) nr. 43/2014 og (EU) nr. 1180/2013 ændret ved forordning (EU) nr. 1221/2014, hvad angår de bestande, der er hårdest ramt eller direkte berørt. I henhold til ændringen skal en større procentdel af de mængder, der ikke blev udnyttet i 2014, overføres til de kvoter, der tildelt for disse bestande i 2015. Disse kvoter er derfor allerede omfattet af en ekstraordinær overførsel og udelukkes fra denne forordnings anvendelsesområde.

(6) Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur —

VEDTAGET DENNE FORORDNING:

Artikel 1

De fangstkvoter, der er fastsat for 2015 i forordning (EU) nr. 1221/2014, (EU) nr. 1367/2014 og (EU) 2015/104, forhøjes som angivet i bilaget.

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 16. juli 2015. På Kommissionens vegne Jean-Claude JUNCKER Formand

(1) EUT L 115 af 9.5.1996, s. 3.

(2) Rådets forordning (EU) nr. 1262/2012 af 20. december 2012 om fastsættelse af EU-fartøjers fiskerimuligheder for visse dybhavsfiskebestande for 2013 og 2014 (EUT L 356 af 22.12.2012, s. 22).

(3) Rådets forordning (EU) nr. 1180/2013 af 19. november 2013 om fastsættelse for 2014 af fiskerimuligheder for visse fiskebestande og grupper af fiskebestande i Østersøen (EUT L 313 af 22.11.2013, s. 4).

(4) Rådets forordning (EU) nr. 24/2014 af 10. januar 2014 om fastsættelse for 2014 af fiskerimulighederne for visse fiskebestande og grupper af fiskebestande i Sortehavet (EUT L 9 af 14.1.2014, s. 1).

(5) Rådets forordning (EU) nr. 43/2014 af 20. januar 2014 om fastsættelse for 2014 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande (EUT L 24 af 28.1.2014, s. 1).

(6) Rådets forordning (EU) nr. 1221/2014 af 10. november 2014 om fastsættelse for 2015 af fiskerimuligheder for visse fiskebestande og grupper af fiskebestande i Østersøen og om ændring af forordning (EU) nr. 43/2014 og (EU) nr. 1180/2013 (EUT L 330 af 15.11.2014, s. 16).

(7) Rådets forordning (EU) nr. 1367/2014 af 15. december 2014 om fastsættelse af EU-fiskerfartøjers fiskerimuligheder for visse dybhavsbestande for 2015 og 2016 (EUT L 366 af 20.12.2014, s. 1).

(8) Rådets forordning (EU) 2015/104 af 19. januar 2015 om fastsættelse for 2015 af fiskerimuligheder for visse fiskebestande og grupper af fiskebestande gældende for EU-farvande og for EU-fartøjer i visse andre farvande, om ændring af forordning (EU) nr. 43/2014 og om ophævelse af forordning (EU) nr. 779/2014 (EUT L 22 af 28.1.2015, s. 1).

(9) Rådets forordning (EU) 2015/106 af 19. januar 2015 om fastsættelse for 2015 af fiskerimulighederne for visse fiskebestande og grupper af fiskebestande i Sortehavet (EUT L 19 af 24.1.2015, s. 8).